Sportschef Jimmi Nagel takker John Lammers for tiden i Esbjerg, der både gav en oprykning til Superligaen og et sæt bronzemedaljer i den seneste sæson.

EFB-trænere siden årtusindskiftet 1997-2002: Viggo Jensen.

2002-2005: Ove Pedersen.

2006-2008: Troels Bech.

2008: Jess Thorup (midlertidig cheftræner).

2009-2011: Ove Pedersen.

2011-2013: Jess Thorup.

2013-2015: Niels Frederiksen.

2015: Michael "Mex" Pedersen (midlertidig).

2015-2016: Jonas Dal.

2016: Colin Todd.

2016-2017: Lars Lungi Sørensen.

2017-2019: John Lammers.

2019-: Claus Nørgaard (midlertidig). Kilder: Transfermarkt og Ritzau.

- Vi har meget at takke John Lammers for, men vi må også erkende, at vi i øjeblikket befinder os et sted, hvor resultaterne ikke er tilfredsstillende.

- Det er aldrig sjovt at tage afsked med dygtige medarbejdere, siger Jimmi Nagel til klubbens hjemmeside.

Han fortæller, at han vurderede, at det var i Esbjergs bedste interesse at skifte ud på trænerposten nu.

Indtil der er fundet en ny cheftræner, bliver det den tidligere Sønderjyske-træner Claus Nørgaard, der hidtil har været assistenttræner i Esbjerg, som overtager rollen som cheftræner.

- Jagten på en ny cheftræner intensiveres nu, og indtil den rette kandidat er på plads, vil Claus Nørgaard have det sportslige ansvar.

- Når den nye cheftræner er fundet, vil Nørgaard fortsætte i rollen som assistenttræner, oplyser Esbjerg.

John Lammers kom til Esbjerg i juni 2017, da holdet netop var rykket ud af Superligaen.